След Битката при Сарандапоро гръцката Пета дивизия на Тесалийската армия настъпва в направлението Кожани - Лерин - Битоля. На 14 октомври дивизията влиза без бой в Кожани, а два дни по-късно разбива слабата турска 18-а дивизия (1800 души) при Биралци. Чети на Вътрешната македоно-одринска революционна организация попречват на турците да задържат височините над Горно Върбени и към 20 октомври гръцката 5-а дивизия стига до Баница.